Morning Prayer Third Form (Zulu) - REACH-SAmorning-prayer-third-form-zulu-version-2016 (Word)INKONZO YASEKUSENI/ YANTAMBAMAUHLELO LWESITHATHU.Bathandekayo size lapha ukuzodumisa uNkulunkulu ngobukhulu bakhe, ngamandla akhe nenkazimulo yakhe; size ukuzombabaza simbonge ngobuhle bakhe nothando lwakhe kithina, ikakhulukazi ngokuthumela iNkosi uJesu Kristu ukuba ibe nguMsindisi wethu; size futhi ukuzozwa izwi lakhe elingcwele nokuzocela intethelelo, nosizo Kanye nokuqondiswa.Amavesi okwendlalela.Uma wena Nkosi uqaphela iziphambeko, Nkosi ngubani ongema na? Kepha ukuthethelela kukuwe, ukuze wesatshwe.AmaHubo 130:3-4Mfuneni uSomandla esenokutholwa, nimbize eseseduze. Omubi makashiye indlela yakhe, nomuntu owenza okubi imicabango yakhe. Abuyele kuSomandla, uyakuba nomusa kuye, yebo, abuyele kuNkulunkulu wethu uyakwenza ukuthethelela kube kukhulu.Kanjalo akusekho ukulahlwa kwabaku Kristu uJesukwabaseRoma 8:1Kepha anazi yini ukuthi abangalungile abayikulindla ifa lombuso kaNkulunkulu… kepha senahlanzwa, senangcweliswa, senalungisiswa ngeGama leNkosi uJesu Kristu naMoya kaNkulunkulu wethu.1 kwabaseKorinte 6:9-11Ngakho-ke lindani, ngokuba anazi ukuthi iNkosi yenu iyakufika ngaluphi usuku… ngalokho nani hlalani nilindile, ngokuba iNdodana yomuntu iyakufika ngesikhathi eningasicabangiyo.Mathewu 24:42-44Likholekile lelizwi, lifanele impela ukwamukelwa: ukuthi uKristu uJesu weza ezweni ukusindisa izono, engingesikhulu kuzo1 Thimothewu 1:15Uthando silwazi ngalokho ukuthi yena wabeka ukuphila kwakhe ngenxa yethu; nathi sifanele ukubeka ukuphila ngenxa yabazalwane.1 Johani 3:16ISIVUMO SEZONOAsithandaze sonke Kanye Kanye sivume izono zethu kuNkulunkulu sithi:Nkulunkulu Somandla, Baba wethu osezulwini siyavuma ukuthi sikonile ngemicabango yethu, ngamazwi nangezenzo. Thina ngokwemvelo yethu siyizoni, sidukile ezindleleni zakho ngokwenza okubi nangokuhluleka ukwenza okuhle. Nkosi, uwena wedwa othethelela isono, yiba nomusa kithina, sithethelele izono zethu, sisize ukuba sikukhonze ngezindebe zomlomo nangezimpilo zethu, ngaye uJesu Kristu iNkosi yethu. AmenUmfundisi asho isiqinisekiso sentethelelo:UBaba wethu osezulwini uthembisile ukuthethelela bonke labo abaphenduka ngeqiniso bathembe ku Jesu Kristu iNdodana eyodwa, iNkosi noMsindisi wethu. Izwi lika Nkulunkulu liyasho ukuthi labo asebebuyisene naye ngokufa kuka Kristu esiphambanweni. Ngakho ke uma siku Kristu sikholwa uyena, sesingasondela kuNkulunkulu ngesibindi nangenkululeko. UKristu wenzile ukuthula phakathi kukaNkulunkulu nabantu bakhe.Ibandla lonke lisukume:Udumo alube kuYise, naku Ndodana, naku Moya oNgcwele:Njengoba kwakunjalo ekuqaleni kuyokuba njalo kube phakade. AmenCulelani iNkosi iculo ElishaNgokuba yenzile izinto ezinkulu.Ihubo 103 (kungakhethwa noma iliphi nje elinye)Mbonge uJehova mphefumulo wami;Konke okuphakathi kwami makubongeIGama lakhe elingcweleMbonge uJehova mphefumulo wami,Ungakhohlwa imisebenzi yonke yakhe yomusa,Yena othethelela zonke izono zakho,Owelapha zonke izifo zakho;Okhulula ukuphila kwakho ekubhujisweni,Okuqhelisa ngomusa nangobubeleOsuthisa ukulangazela kwakho ngokuhle,Ubusha bakho bubuyiswe njengokhozi.UJehova ubenzela bonke abacindezelwayoUkulunga nokwahlulela.Wamazisa uMose izindlela zakhe,Nabantwana bakwa Israyeli izenzo zakhe.uJehova unobubele nesihawu;Wephuza ukuthukuthela, kuvama umusa.Akathethi njalo njalo;Akagcini intukuthelo yakhe kuze kube phakade.Akasiphathi njengokufanele izono zethu;Akasivuzi njengokwamacala ethu.Ngokuba njengokuphakama kwezulu phezu komhlabaUnjalo umusa wakhe phezu kwabamethembayo.Njengokuba impumalanga yahlukene netshonalangaUdedisile kangaka kithi iziphambeko zethu.Njengoyise ehawukela abantwana bakhe,Kanjalo uJehova uyabahawukela abamesabayo.Ngokuba uyakwazi ukubunjwa kwethu;Uyakhumbula ukuthi siluthuli.Izinsuku zomuntu zinjengotshaniUyakhahlela njengembali yasendle.Ngokuba umoya uyadlula phezu kwayo,Bese yinyamalala, nendawo yayo ingabe isayazi.Kepha umusa kaJehova uphezu kwabamesabayo,Kwaphakade kuze kube-phakadeKubo abagcina isivumelwano sakheBekhumbula iziyalezo zakhe ukuba bazenze.uJehova umisile isihlalo sakhe sobukhosi ezulwiniUmbuso wakhe ubusa phezu kwakho konke.Bongani uJehova nina-zingelosi zakhe,Nina-maqhawe anamandla enenza okwezwi lakheNilalela ukukhuluma kwezwi lakhe.Bongani uJehova nina-mabandla onke akhe,Nina-zinceku zakhe enenza intando yakheBongani uJehova nina- misebenzi yakhe yonkeEzindaweni zonke zombuso wakhe.Mbonge uJehova mphefumulo wami.Umthandazo wosuku (collect)Umthandazo weNkosi (ushiwo abantu bonke Kanye Kanye)Baba wethu osezulwini, malingcweliswe iGama lakho,Mawuze umbuso wakho, mayenziwe intando yakhoUsiphe namuhla isinkwa sethu, semihla ngemihla.Usithethelele amacala ethu njengoba nathi sibathethelela abanacala kithi.Ungasingenisi ekulingweni, kodwa usikhulule kokubi,Ngokuba umbuso ungowakho, namandla nenkazimuloUmthandazo wokubonga.O Nkulunkulu Baba wethu osezulwini, ngokupha kwakho komusa usipha izidingo zethu zemihla ngemihla. Siyakudumisa ngobubele bakho kithi, nangokusithethelela, nangokusikhulula. Sibabaza uthando lwakho kithina futhi siyacela ukuba uqhubeke ngobubele bakho kithina ukuze iGama lakho lingcweliswe nentando yakho yenziwe. Siyakubonga, sizithoba kuwe ngokusipha esikusweleyo ukuze sihlale kahle neGama lakho elingcwele likhazimuliswe, ngaye uMsindisi, noMkhululi wethu omkhulu uJesu Kristu iNkosi yethu. AmenUmthandazo wezwe lethu.Nkosi busisa imindeni yonke yase AfrikaQeda izimpi nokuhlupheka.Sindisa isizwe sethu-Isizwe sase Ningizimu AfrikaNkosi busisa izwe lethuNgaye uJesu Kristu iNkosi yethu.Umthandazo webandla lethuBaba wethu osezulwini, siyathandaza, sithandazela ibandla lika Kristu elingcwele ukuthi maliphathwe liqondiswe uMoya wakho, kuthi bonke labo abazibiza ngamakholwa baholelwe endleleni yeqiniso, nobunye nothando. Siyathandaza ukuthi bonke ababizwa ngeGama lika Kristu balazi iqiniso lezwi lakho elingcwele, baphile ngalo. Busisa Nkosi umndeni wonke wamabanda e- REACH emazansi ne Afrika. Qinisa futhi unakekele ababhishobhi bethu, abefundisi, nabo bonke abasezikhundleni, ngaye uJesu Kristu iNkosi yethu. AmenUmthandazo walabo abanezidingo ezahlukeneNkulunkulu Somandla, Baba wethu onomusa, siyacela ukuba ngobubele bakho usize, ukhulule futhi ududuze bonke abasezinkingeni, abanosizi, abagulayo, nabo bonke abanezidingo. Siyabakhumbula kulomthandazo, baphe ukubekezela ezinhluphekweni ababhekene nazo, banikeze isiqiniseko esijulileyo sobukhona bakho ezimpilweni zabo. Siyakudumisa nangazo zonke izinceku zakho ezifele ekukholwweni nasekwesabeni wena. Siphe umusa wakho ukuze silandele isibonelo sabo, size sabelane nabo embusweni wakho wasezulwini. Yizwa imithandazo yethu, eGameni loMmeli noMlamuleli wethu uJesu Kristu. Amen.Umthandazo wokukhula kombuso kaKristuNkulunkulu Somandla, Mdali no Mhlengi wabo bonke abantu. Siyakucela ngokuzithoba ukuthi wenze izindlela zakho namandla akho okusindis’ izizwe aziwe abantu bonke ezindaweni zonke.Ulibizile ibandla lakho ukuthi libe ofakazi bokuthi usubuyisene nezwe ukuKristu uJesu: sisize ukuba simemezele lezi zindaba ezinhle zothando lwakho, nokuthi bonke abasizwayo basondezwe kuwe, ngaye lowo owaphakanyiselwa esiphambanweni, obusayo Kanye nawe noMoya oNgcwele, uNkulunkulu emunye manje kuze kube phakade. Amen.Umthandazo walabo abasemagunyeniNkulunkulu Somandla, siyathandaza ukuba uholele ezindleleni zokulunga nokuthula bonke ohulumeni bezizwe. Siyacela busisa futhi uqondise bonke abasiholayo, ikakhulukazi umuntu wakho uMongameli nabo bonke abasemagunyeni ezweni lethu. Benze babuse ngokuhlakanipha, bahlulele ngokungakhethi, baphakamise iqiniso nokulunga. Konke lokhu siyakucela eGameni lika Jesu Kristu, iNkosi noMsindisi wethu. AmenUmthandazo wokuvikelwaNkulunkulu onomusa siyacela usivikele ezingozini esibhekene nazo imihla ngemihla, sivikele nasezingozini zemigwaqo esihamba kuyo, kanjalo nasekuhlaseleni kwabayimpi kithi. Senze ukuba singesabi ngezinguquko ezenzeka kulelizwe, kodwa sethembele kuwe, wena ongaguqukiyo, ngaye uJesu Kristu iNkosi yethu. AmenKufundwe izimemezeloIzifundo eTestamenteni elidala nelishaOfundayo aqalise ngokuthi: “Yizwani izwi le Nkosi njengoba libhaliwe encwadini…”Uma eseqedile ukufunda athi: “Leli yizwi leNkosi kithina”Kulandele iNtshumayelo yosukuKushiwo isivumo sabaPostoli (abantu bonke bemile):Ngiyakholwa kuNkulunkulu uSomandla owenza izulu nomhlaba, nakuJesu Kristu, iNdodana yakhe ezelwe iyodwa iNkosi yethu; owathatshathwa ngoMoya oNgcwele; wazalwa uMariya intombi epheleleyo; wahlupheka kuPontio Pilatu, wabethelwa esiphambanweni, wafa, wafakwa ethuneni wehlela ngaphansi, ngomhla wobuthathu wavuka ekufeni, wenyuka waya ezulwini, lapho ehlezi khona ngakwesokunene sikaNkulunkulu uYise uSomandla. Uyakuvela khona eze ukuthetha amacala abahleziyo nabafileyo.Ngiyakholwa kuMoya oNgcwele, nakulo ibandla elikulo lonke, nakukho ukwazana kwabangcwele, nakukho ukuthethelelwa kokona, nakukho ukuvuka komzimba ekufeni, nakukho ukuphila okuphakade. AmenIculo lokuvala
